CELEX: 62020CA0109
Language: bg
Date: 2021-10-26 00:00:00
Title: Дело C-109/20: Решение на Съда (голям състав) от 26 октомври 2021 г. (преюдициално запитване от Högsta domstolen — Швеция) — Republiken Polen/PL Holdings Sàrl (Преюдициално запитване — Споразумение между правителството на Кралство Белгия и правителството на Великото херцогство Люксембург, от една страна, и правителството на Народна република Полша, от друга страна, относно взаимното насърчаване и защита на инвестициите, подписано на 19 май 1987 г. — Арбитражно производство — Спор между инвеститор от една държава членка и друга държава членка — Арбитражна клауза, предвидена в това споразумение, която противоречи на правото на Съюза — Недействителност — Арбитражно споразумение ad hoc между страните по този спор — Участие в арбитражното производство — Мълчаливо волеизявление на тази друга държава членка да сключи посоченото арбитражно споразумение — Незаконосъобразност)

3.1.2022   
            
            
               BG
            
            
               Официален вестник на Европейския съюз
            
            
               C 2/6
            
         
      Решение на Съда (голям състав) от 26 октомври 2021 г. (преюдициално запитване от Högsta domstolen — Швеция) — Republiken Polen/PL Holdings Sàrl
      (Дело C-109/20) (1)
      
      (Преюдициално запитване - Споразумение между правителството на Кралство Белгия и правителството на Великото херцогство Люксембург, от една страна, и правителството на Народна република Полша, от друга страна, относно взаимното насърчаване и защита на инвестициите, подписано на 19 май 1987 г. - Арбитражно производство - Спор между инвеститор от една държава членка и друга държава членка - Арбитражна клауза, предвидена в това споразумение, която противоречи на правото на Съюза - Недействителност - Арбитражно споразумение ad hoc между страните по този спор - Участие в арбитражното производство - Мълчаливо волеизявление на тази друга държава членка да сключи посоченото арбитражно споразумение - Незаконосъобразност)
      (2022/C 2/08)
      Език на производството: шведски
      
         Запитваща юрисдикция
      
      Högsta domstolen
      
         Страни в главното производство
      
      
         Жалбоподател: Republiken Polen
      
         Ответник: PL Holdings Sàrl
      
         Диспозитив
      
      Членове 267 ДФЕС и 344 ДФЕС трябва да се тълкуват в смисъл, че не допускат национална правна уредба, която позволява на държава членка да сключи с инвеститор от друга държава членка арбитражно споразумение ad hoc, даващо възможност да се продължи арбитражно производство, заведено въз основа на арбитражна клауза, идентична по съдържанието си с това споразумение, която се съдържа в сключено между тези две държави членки международно споразумение и е недействителна поради противоречието си със същите тези членове.
      
         (1)  ОВ C 161, 11.5.2020 г.